recursal/SuperWikiNEXT-32B huggingface dataset:
**Wes Walz** (s. 15. toukokuuta 1970 Calgary, Alberta) on kanadalainen ammattilaisuransa lopettanut jääkiekkoilija.

Walzin ensimmäinen merkittävä juniorijoukkueensa oli WHL:n Prince Albert Raiders, jossa pelasi yhden ottelun kaudella 1987–88. Seuraavat kaksi kautta Walz kiekkoili saman sarjan Lethbridge Hurricanesissa, jossa valittiin kaudella 1988–89 vuoden tulokkaaksi ja kaudella 1989–90 Idän tähdistökentälliseen. 

Walz varattiin NHL:ään kesällä 1989. Hänet varasi Boston Bruins kolmannella kierroksella. Ensimmäisen NHL-pelinsä Walz pelasi vielä kaudella 1989–1990 Bostonissa. Seuraavien kuuden kauden aikana Walz yritti vakiinnuttaa paikkaansa NHL:ssä.  Kesken kauden 1991–1992 Boston kauppasi Walzin, Garry Galleyn ja kolmannen kierroksen varausoikeuden Philadelphia Flyersiin vaihdossa Gord Murphyyn, Brian Dobbiniin ja kahteen varausvuoroon. Elokuussa 1993 Walz teki sopimuksen Calgary Flamesin ja syyskuussa 1995 Detroit Red Wingsin kanssa. 

Yritettyään turhaan vakiinnuttaa paikkaansa NHL:ssä Walz päätti kesällä 1996 siirtyä Sveitsin pääsarjaan ja pelasi siellä neljä menestyksellistä kautta. Vuodet 1996–1999 Walz pelasi EV Zugissa ja kauden 1999–2000 HC Luganossa. Walz voitti Zugissa Sveitsin mestaruuden keväällä 1998, jolloin hänet valittiin myös sarjan arvokkaimmaksi pelaajaksi. Seuraavalla kaudella hän voitti European Hockey Leaguen pistepörssin. 

Kaudeksi 2000–2001 NHL:ään liittyneen Minnesota Wildin manageri Doug Risebrough hankki Walzin joukkueeseensa. Minnesotassa Walz oli viiden kokonaisen kauden ajan valmentaja Jacques Lemairen luottopelaajia. Hänestä tuli NHL:n parhaimpia puolustavia hyökkääjiä. Vaikka Walz ei tehnyt kertaakaan urallaan 20 maalia, hän oli merkittävässä roolissa Minnesotassa. Kaudella 2002–2003 Minnesota eteni Läntisen konferenssin finaaleihin ja Walz oli ehdolla Frank J. Selke Trophyn voittajaksi ja oli joukkueensa toiseksi tehokkain pelaaja pudotuspeleissä. 

Walz lopetti uransa kesken kauden 2007–2008. Hän oli jättänyt joukkueen marraskuun alussa henkilökohtaisten syiden takia. Joulukuun alussa Walz ilmoitti lopettavansa uransa, sillä ei ollut enää tyytyväinen omaan pelilliseen panokseensa. Walz ehti pelata NHL:ssä 607 runkosarjaottelua, joista 438 Minnesotassa. Pisteitä Walz teki urallaan 109+151. Hän oli lopettamishetkellään eniten pelejä Wildin organisaation historiassa ja oli Marián Gáboríkin ohella viimeinen pelaaja, joka oli edustanut joukkuetta sen alusta saakka. 

Kanadan maajoukkuetta Walz on edustanut kaksissa arvokisoissa. Vuonna 1990 hän oli voittamassa kultaa nuorten MM-kisoista. Aikuisten kilpailuissa Walz oli mukana vuonna 2001.

Lähteet
-------

1. 1 2  Wes Walz *legendsofhockey.net*. Hockey Hall of Fame and Museum. Viitattu 2. joulukuuta 2007. (englanniksi)
2. 1 2 3 4 5  AP: Minnesota Wild center Wes Walz announces retirement from NHL *sports.yahoo.com*.  1. joulukuuta 2007. Yahoo! Inc.. Viitattu 2. joulukuuta 2007. (englanniksi)[vanhentunut linkki]
3. ↑  Wes Walz - player profile and career stats *eurohockey.com*. Viitattu 2. joulukuuta 2007. (englanniksi)
**Daniil Afinogenovitš Maiorov** (ven. Даниил Афиногенович Майоров, 15. joulukuuta 1889 – 25. huhtikuuta 1923) oli udmurttilainen runoilija.

Daniil Maiorov syntyi nykyisen Udmurtian Grahovon piirin Verhnjaja Igran kylässä köyhän talonpojan perheeseen. Vuodesta 1912 hän työskenteli rautatieläisenä ja työläisenä Ašgabatissa ja Kokandissa. Vuoden 1917 lopussa Maiorov muutti takaisin kotiseudulleen ja meni töihin Jelabugassa ilmestyneen udmurtinkielisen Gudyri-lehteen. Vuonna 1921 hän siirtyi toimituksen mukana Iževskiin.

Maiorov kirjoitti ajankohtaista vallankumouslyriikkaa, käänsi udmurtiksi venäläisiä lauluja ja laati näytelmiä näytelmäkerhoja varten. Maaliskuussa 1923 hän palasi kotikyläänsä, jossa hän joutui henkirikoksen uhriksi.

Lähteet
-------

1. ↑  *Pisateli Udmurtii: Biobibliografitšeski spravotšnik*, s. 267. Iževsk: Udmurtija, 1989. ISBN 5-7659-0131-X.
2. ↑  *Pisateli Udmurtii: Biobibliografitšeski spravotšnik*, s. 267–268. Iževsk: Udmurtija, 1989. ISBN 5-7659-0131-X.

Aiheesta muualla
----------------

* Kratkaja literaturnaja entsiklopedija: Daniil Maiorov (venäjäksi)
**Brian David Schweitzer** (s. 4. syyskuuta 1955) on yhdysvaltalainen demokraattipuolueen poliitikko*lähde tarkemmin?*. Hän toimi Montanan osavaltion kuvernöörinä vuosina 2005–2013.

Schweitzer opiskeli agronomiaa Coloradon osavaltionyliopistossa, jossa suoritti alemman korkeakoulututkinnon, ja maaperätiedettä Montanan osavaltionyliopistossa, jossa suoritti ylemmän korkeakoulututkinnon. Hän työskenteli vuosia asiantuntijatehtävissä ulkomailla, muun muassa Saudi-Arabiassa.

Schweitzer varttui kuusilapsisessa perheessä Havressa, Montanassa sijainneella karjatilalla ja on itsekin toiminut maanviljelijänä ja karjatilallisena (vuodesta 1986 alkaen).

Vuonna 2000 Schweitzer oli demokraattien ehdokkaana Yhdysvaltain senaatin jäseneksi Montanasta, mutta hävisi istuvalle senaattorille, republikaani Conrad Burnsille. Vuonna 2004 hän pyrki Montanan kuvernööriksi ja voitti republikaanien ehdokkaan Bob Brownin. Hänestä tuli osavaltionsa ensimmäinen demokraattikuvernööri sitten 1980-luvun lopun. Vuonna 2008 hänet valittiin jatkokaudelle selvällä, yli 30:n prosenttiyksikön erolla republikaanien Roy Browniin. Kuvernöörin kaudet on rajoitettu Montanassa kahteen, joten hän ei voinut olla enää ehdolla vuonna 2012.

Schweitzer avioitui vuonna 1981 Nancy Huppin kanssa ja hänellä on kolme lasta, kaksi poikaa ja tytär.

Lähteet
-------

1. ↑  Index to Politicians: Schwartzel to Scotland The Political Graveyard. Viitattu 6.7.2013. (englanniksi)
2. 1 2 3  Montana Governor Brian Schweitzer National Governors Association. Viitattu 6.7.2013. (englanniksi)
3. 1 2 3  Meet Brian Brianschweitzer.com. Viitattu 6.7.2013. (englanniksi)
4. 1 2  Taylor, Jessica: Baucus retires, but a Schweitzer candidacy may be better for Dems  23.4.2013. MSNBC. Viitattu 6.7.2013. (englanniksi)
5. ↑  Schweitzer wins Montana governorship  3.11.2004. CNN. Viitattu 6.7.2013. (englanniksi)
6. ↑  Election Results 2008: Montana The New York Times. Viitattu 6.7.2013. (englanniksi)

Aiheesta muualla
----------------

* Kuvia tai muita tiedostoja aiheesta **Brian Schweitzer** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
Mark "Barney" Greenway Tampereen Klubilla 2009
**Mark "Barney" Greenway** (s. 13. heinäkuuta 1969 Ketteringissä) on brittiläinen grindcore/death metal -vokalisti, joka on toiminut bändeissä kuten Napalm Death, Extreme Noise Terror ja Benediction. 

Hänet tunnetaan parhaiten matalista death metal -örinöistä sekä aktiivisesta lavaperformanssista. Hänen vokalisointinsa esikuvana on Kam Lee, Mantas-nimisen yhtyeen vokalisti. Mantasista tuli myöhemmin Death.

Greenwayn tiedetään myös olevan PETAn kannattaja ja hän on ollut kasvissyöjä 14-vuotiaasta asti. Hän on useaan otteeseen niin sanoituksissa kuin haastatteluissakin ilmaissut uskonnonvastaisia, konservatismin vastaisia ja antifasistisia mielipiteitä sekä sanonut kannattavansa demokratiaa.

Lähteet
-------

1. ↑  PETA2 // Out There // Napalm Death *peta2.com*.  Arkistoitu 28.9.2011. Viitattu 4.12.2011. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Joseph Joachim Alcenius** (2. huhtikuuta 1798 Kälviä – 29. tammikuuta 1853 Helsinki) oli Turun Akatemiassa väitellyt lääketieteen tohtori.

Elämäkerta
----------

Alceniuksen vanhemmat olivat Kälviän kirkkoherra Elias Alcenius ja Clara Moliis. Hän kävi Vaasan triviaalikoulua 1811–1816. Syksyllä 1816 hän aloitti opinnot Turun Akatemiassa, josta hän valmistui filosofian tohtoriksi 27. heinäkuuta 1823. Tämän jälkeen Alcenius keskittyi lääketieteen opintoihin ja valmistui lääketieteen tohtoriksi 20. kesäkuuta 1832. Pietarsaaren kaupunginlääkärinä Alcenius toimi jo vuonna 1826 ja ylimääräisenä lääkärinä lääkintöhallituksessa vuonna 1829. Hän teki matkoja Ruotsiin, Tanskaan, Saksaan, Sveitsiin ja Englantiin vuosina 1831–1832. Vaasan kaupunginlääkärinä hän oli 1835–1839, toimien myös linnan ja sairaalan lääkärinä. 1850-luvun alussa Alcenius matkusti Pariisiin, missä hänellä oli lääkärinpraktiikka. Alcenius ei koskaan mennyt naimisiin.

Alceniuksen opinnäyte vuonna 1819 käsitteli Suomen eläimistöä ja sen ohjasi Sadelin.

Lähteet
-------

* Lehikoinen, Esa; Lemmetyinen, Risto; Vuorisalo, Timo & Kivistö, Sari 2009: Suomen lintutieteen synty – Turun Akatemian aika. Faros, Turku. Gummerus Kirjapaino Oy, Jyväskylä. ISBN 978-952-5710-04-5

### Viitteet

1. ↑  Kälviän kastettujen luettelo
**Arto Vuorjoki** (26. heinäkuuta 1932 Helsinki - 23. maaliskuuta 2004 Oulu) oli suomalainen Oulussa toiminut naistentautien ylilääkäri, joka tunnettiin myös aktiivisesta ooppera- ja lintuharrastuksestaan.

Vuorjoki valmistui lääkäriksi Helsingin yliopistosta 1960 ja erikoistui sitten naistentauteihin ja synnytysoppiin Oulun lääninsairaalassa 1960–1966. Hän toimi Oulun kaupunginsairaalan synnytysosaston ylilääkärinä 1966–1975 ja sitten naistentautiosastolla eläkkeelle jäämiseensä 1990 saakka. Hän oli vuosina 1962–1972 lisäksi toimitusjohtajana oululaisessa Laboratorio Tutkossa, jossa hän piti myös yksityisvastaanottoa.

Arto Vuorjoki lauloi opiskeluvuosinaan Ylioppilaskunnan Laulajissa ja oli Ouluun asetuttuaan perustamassa sinne oopperayhdistystä, jonka produktioissa hän usein esiintyi. Hän kuului yhdistyksen johtokuntaan 30 vuotta ja toimi puheenjohtajana 1978–1993. Suomen oopperaliiton hallituksessa hän istui 1968–1993 ja toimi puheenjohtajana 1972–1974. Vuorjoki oli myös Savonlinnan oopperajuhlien taiteellisen toimikunnan jäsen 1972–1981.

Vuodet 1969–1972 Vuorjoki toimi Oulun kaupunginvaltuustossa ja sairaalalautakunnassa sitoutumattomana kokoomuksen ryhmässä, muttei asettunut uudelleen ehdolle poliittisten näkemystensä muututtua.

Arto Vuorjoki kirjoitti eläkevuosinaan kaksi kirjaa, toisen lintuharrastuksestaan ja toisen urastaan gynekologina ja aborttien tekijänä.

Vuorjoki kuului Wegeliuksen pappissukuun.

Teokset
-------

* *Ulkonokalta tuulee*. Pohjoinen, 1994. ISBN 951-749-203-0.
* *Elämäni keskeytetyt elämät*. Pohjoinen, 2001. ISBN 951-749-355-X.

Lähteet
-------

* Huttunen, Niilo-Pekka: Arto Vuorjoki. (Muistokirjoitus.) *Helsingin Sanomat*, 23.3.2004. Artikkelin maksullinen verkkoversio. Viitattu 24.9.2023.

### Viitteet

1. ↑  Vuorjoki, Arto: Synnytyslääkärin joulukirkko *Duodecim*.  23/1995. Viitattu 24.9.2023.
Walter Breuning huhtikuussa 2010
**Walter Breuning** (21. syyskuuta 1896 – 14. huhtikuuta 2011) oli maailman vanhin elossa oleva mies. Hän oli myös Yhdysvaltain vanhin elossa ollut entinen rautatietyöläinen.

Walter Breuning syntyi Minnesotassa ja asui viimeiset yli 30 vuotta vanhainkodissa Montanan Great Fallsissa. Maailman vanhimmaksi mieheksi Breuning nousi 18. heinäkuuta 2009 Henry Allinghamin kuoltua 113 vuoden iässä

Walter Breuning vietti 110-vuotispäiväänsä 21. syyskuuta 2006. Montanan kuvernööri ja kaupungin pormestari osallistuivat merkkipäivän viettoon. Hänen muistinsa oli edelleen hyvä. Breuning väitti pitkän iän salaisuudeksi sitä, että hän pysyy aktiivisena, ei syö liikaa ja on hyvä muille ihmisille. Hän söi päivässä kaksi ateriaa ja yhden aspiriinin. Breuningin vaimo kuoli vuonna 1957 lähes 35 vuoden avioliiton jälkeen. Heillä ei ollut lapsia. Breuning kuoli 14. huhtikuuta 2011 114-vuotiaana.

Lähteet
-------

1. ↑  Maailman vanhin mies kuoli *Helsingin Sanomat*.  18.7.2009. Viitattu 15.4.2011. [vanhentunut linkki]
2. ↑  Volz, Matt: Walter Breuning, world's oldest man, dies in Montana at age 114 *Daily Reporter*.  14.4.2011.  Arkistoitu 29.4.2011. Viitattu 14.4.2011. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Adolf von Beckerin maalaama Carl Wilhelm Ignatius Sundmanin muotokuva
**Carl Wilhelm Ignatius Sundman** (17. joulukuuta 1810 Helsinki – 14. toukokuuta 1889 Helsinki) oli suomalainen kauppaneuvos (1856), laivanvarustaja ja valtiopäivämies.

Sundmanin vanhemmat olivat kauppias, merikapteeni Gustaf Wilhelm Sundman ja Kristina Lovisa Lindfors ja puoliso 1839–1861 Maria Anna Berger. Konsuli, kirjailija ja taiteilija Gösta Sundman oli hänen adoptiolapsensa. Sundman opiskeli kaupallista alaa ulkomailla, palaten Suomeen 1830-luvulla. Porvarioikeudet Helsingissä hän sai 1836 ja harjoitti varsinkin varustamo- ja puutavaraliiketoimintaa. Sundman toimi 1847–1858 johtajana Ullanlinnassa sijainneessa laivaveistämöyhtiössä, mutta oli osakas myös rautaruukeissa ja valaanpyyntiyhtiössä ja perusti 1848 Suomen ensimmäisen tapettitehtaan Helsinkiin.

Sundman omisti useita laivoja ja oli osakkaana laivayhtiöissä. Hän oli Ranskan konsuli ja Ruotsin-Norjan varakonsuli. Helsingin kaupunginvanhimpien jäsen Sundmanista tuli 1842 ja hän toimi myös kaupunginvanhimpien puheenjohtajana. Sundman oli Helsingin kaupunginvaltuuston jäsen 1875–1886 ja Helsingin Pörssin ensimmäisen johtokunnan jäsen syksystä 1862.

Sundman oli Helsingin edustaja porvarissäädyssä valtiopäivillä 1863–1864. Hän oli valtiopäivillä valitsijamies ja suostunta- ja säädyn yksityisen valitusvaliokunnan jäsen. Sundman valittiin myös valtiopäiville 1872 Helsingin edustajaksi, mutta hän kieltäytyi tehtävästä ikäänsä vedoten.

Lähteet
-------

1. 1 2  Sigurd Nordenstreng: *Porvarissäädyn historia Suomen valtiopäivillä 1809–1906: Osa V*, s. 333–335. Helsinki: Otava, 1921.
2. 1 2 3 4  Biografiasampo: Carl Wilhelm Ignatius Sundman Viitattu 13.3.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiskt Lexikon
* Uppslagsverket Finland
* Biografiasampo

 |

 |
John Phillips (1967)
**John Edmund Andrew Phillips** eli **Papa John** (30. elokuuta 1935 Parris Island, Etelä-Carolina – 18. maaliskuuta 2001) oli yhdysvaltalainen muusikko, joka tuli tunnetuksi The Mamas & the Papasin jäsenenä.

Yhtyeet
-------

Phillipsin ensimmäinen menestynyt yhtye oli folk-yhtye The Journeymen. Sen hajottua luoviin erimielisyyksiin Phillips perusti yhtyeen The New Journeyman, jossa oli mukana hänen vaimonsa Michelle. Yhtyeeseen liittyivät myöhemmin Denny Doherty ja Cass Elliot. Yhtye otti nimekseen The Mamas & the Papas ja se nousi suureen suosioon vuosina 1965–1968. Phillips oli yhtyeen pääasiallinen lauluntekijä, ja hän kirjoitti myös Scott McKenzien hitin "San Francisco (Be Sure To Wear Flowers In Your Hair)" (1967).

Sooloura
--------

Phillipsin ensimmäinen sooloalbumi *Wolfking of L.A* ilmestyi vuonna 1970. Hän vietti vuonna 1981 kuukauden vankeudessa huumausaineisiin liittyneestä rikoksesta tuomittuna ja julkaisi 1986 menestyskirjana omaelämäkertateoksensa *Papa John*. Hän oli mukana kirjoittamassa Beach Boysin listaykköshittiä "Kokomo".

Yksityiselämä
-------------

Monien lähteiden mukaan John Phillips oli yksi aikansa musiikkipiirien vaikuttajia, ja oli samoissa piireissä tai tunsi monia viihdealan Beverly Hillsin huippuja, kuten Beach Boysin Dennis Wilson, Jay Sebring, Sharon Tate, Roman Polanski, musiikkialalle haluava Charles Manson, Anita Pallenberg ja Robert Evans.    Eräs lähde mainitsee Phillipsin/Cassidyn piirin, ja että Phillips ja The Mamas and the Papasin Donny Doherty olisi olleet kutsutut Sharon Taten viimeisiksi jääneisiin juhliin. 

### Perhe

Phillipsille suoritettiin maksansiirto vuonna 1992. Hän kuoli Los Angelesissa sydänvikaan 65-vuotiaana, ja postuumisti julkaistiin albumi *Phillips 66*.

Phillips eli vuosina 1962–1970 avioliitossa yhtyetoverinsa Michelle Phillipsin kanssa. Hän oli elämänsä aikana neljästi naimisissa ja sai viisi lasta:

* Jeffrey Phillips
* näyttelijä Mackenzie Phillips
* laulaja, näyttelijä Chynna Phillips (lauluyhtye Wilson Phillipsin jäsen)
* Tamerlane Phillips
* näyttelijä, malli, laulaja Bijou Phillips

Lähteet
-------

1. 1 2 3  John Phillips biography Biography.com.  Arkistoitu 26.1.2013. Viitattu 27.12.2012.
2. ↑
3. ↑
4. ↑
5. ↑   (Arkistoitu – Internet Archive)
6. ↑


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Xu Yuhua** (yksink.: 许昱华; perint.: 許昱華; pinyin: *Xǔ Yùhuá*, s. 29. lokakuuta 1976 Jinhua, Kiinan kansantasavalta) on kiinalainen shakin suurmestari ja naisten maailmanmestari vuodelta 2006. 

Xun uran ensimmäisiä kohokohtia oli naisten Aasian mestaruus 1998, joka toi hänelle naisten suurmestarin arvon. Vuonna 2000 hän voitti ensimmäisen FIDE:n World Cupin Shenyangissa, Kiinassa kukistettuaan finaalissa ukrainalaisen Natalia Zhukovan. 2002 lokakuussa Intian Hyderabadissa Xu voitti World Cupin toistamiseen, finaalivastustajan ollessa tuleva maailmanmestari, bulgarian Antoaneta Stefanova. Naisten maailmanmestaruus tuli 2006 voitolla maaliskuun finaalissa Jekaterinburgissa, Venäjällä järjestetyssä MM-turnauksessa venäläisestä Alisa Galliamovasta. Se toi Xulle myös suurmestarin arvon. Pekingin olympialaisissa 2008 Xu sai yhtenä kuljettaa olympiasoihtua. Mestaruuden Xu menetti seuraajalleen Aleksandra Kostenjukille samana vuonna 2008.

Viimeksi lokakuussa 2009 Xu voitti naisten FIDE Grand Prix -turnauksen Kiinan Nanjingissa. Syyskuun 2009 listalla Xun Elo-luku oli 2485, joka sijoitti hänet naisissa 20. tilalle. Hänen paras lukunsa on 2517 heinäkuulta 2007.

Katso myös
----------

* Luettelo naisten maailmanmestareista shakissa

Lähteet
-------

* Xu Yuhua is the eleventh Women's World Champion  25.3.2006. ChessBase.com. Viitattu 24.10.2009.
* It has started – the North Urals Cup 2008 (Interview with World Champion Xu Yuhua)  27.7.2008. ChessBase.com. Viitattu 24.10.2009.
* FIDE:n pelaajakortti. Viitattu 24.10.2009
* Xu Yuhua (chinese chess player) *Britannica Online Encyclopedia*. Viitattu 24.10.2009.

### Viitteet

1. ↑
2. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |
Majuri, sotaneuvos Jacob af Forselles (1800-luvun alku)
**Jakob af Forselles** (15. syyskuuta 1753 Loviisa – 5. lokakuuta 1835 Loviisa) oli suomalainen sotilas ja valtiopäivämies.

Af Forsellesin vanhemmat olivat pormestari, kauppaneuvos Jacob af Forselles ja Johanna Ulrika Schutz ja puolisot vuodesta 1780 Margareta Charlotta Carlsköld (k. 1802) ja vuodesta 1814 Vilhelmina Kristina Reuterskjöld (k. 1815). Af Forselles tuli ylioppilaaksi Uppsalassa 1768 ja oli oikeusrevision toimituskunnan ylimääräinen kanslisti 1770. Hänestä tuli korpraali ja kersantti Itä-Götan ratsuväkirykmentissä 1771 ja samana vuonna kersantti ja vänrikki Björnbergin rykmentissä. Kornetti Suomen kevyessä jääkäriosastossa hän oli 1774, armeijanluutnantti ja tallimestari 1777. Palveluksesta hän erosi majurina 1779. Af Forselles sai sotaneuvoksen arvon 1788. Hän omisti muun muassa Elimäellä Peippolan kartanon ja Pernajassa Sarvsalön. Af Forselles oli aatelissäädyssä edustaja Porvoon valtiopäivillä 1809.

Ruukinpatruuna, vuorineuvos Henrik Johan af Forselles ja maaherra, everstiluutnantti Samuel af Forselles olivat Jakob af Forsellesin veljiä.

Lähteet
-------

1. 1 2 3  Yrjö Kotivuori, Ylioppilasmatrikkeli 1640–1852: Jakob af Forselles. Verkkojulkaisu 2005. Viitattu 27.12.2020
2. ↑  Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). (Arkistoitu – Internet Archive) Viitattu 27.12.2020
3. ↑  Veli-Matti Autio: Vuorineuvos Henrik Johan af Forselles (1754–1790). *Suomen talouselämän vaikuttajat* -verkkojulkaisu (maksullinen). 5.9.2009. Suomalaisen Kirjallisuuden Seura. Viitattu 21.6.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1640–1852

 |

 |
**Jelizaveta Ivanovna Bykova** (ven. Елизавета Ивановна Быкова; 4. marraskuuta 1913 Bogoljubovo, Neuvostoliitto − 8. maaliskuuta 1989 Moskova) oli venäläinen shakinpelaaja ja naisten maailmanmestari vuosina 1953–1956 ja 1958–1962.

Vuonna 1938 Bykova voitti naisten Moskovan mestaruuden ja toisen maailmansodan jälkeen hän voitti kolme kertaa Neuvostoliiton naisten mestaruuden (1947, 1948 ja 1950). Voitettuaan Moskovassa pelatun ehdokasturnauksen 1952, hän voitti Leningradissa 1953 pelatussa maailmanmestaruusottelussa hallitsevan mestarin Ljudmila Rudenkon tuloksella 7 voittoa, 5 häviötä ja 2 tasapeliä. Bykova menetti mestaruuden Olga Rubtsovalle 1956, mutta voitti sen takaisin kaksi vuotta myöhemmin 1958.

Hän puolusti mestaruuttaan menestyksellisesti Kira Zvorykinaa vastaan 1960 (+6 −2 =5), mutta 1962 hävisi sen 21-vuotiaalle Nona Gaprindašvilille (+0 −7 =4).

Bykova työskenteli insinöörinä isossa moskovalaisessa painotalossa ja oli myös shakkikirjailija ja -kolumnisti. 1951 hän kirjoitti kirjan venäläisistä naispelaajista.

Lähteet
-------

1. 1 2  Hooper, David & Whyld, Kenneth: *The Oxford Companion to Chess*. (toinen painos). Oxford University Press, 1992. ISBN 0-19-866164-9. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Tšekki
* Alankomaat
* Puola

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Elisabeth Bykova
**Biškek** on Kirgisian pääkaupunki ja maan suurin kaupunki. Vuonna 2016 kaupungin asukasluku oli 944 300. Biškekin kaupunkialueeseen kuuluu myös kaupunkityyppinen taajama Tšon-Aryk (ven. пгт. Чон-Арык, 10 000 as.) ja joitain maaseutuasukkaita; joten tasavallan alueisiin rinnasteisen Biškekin pääkaupunkialueen väkiluvuksi arvioitiin 958 500.

Biškek on perustettu vuonna 1878. Vuosina 1926–1991 kaupunki tunnettiin nimellä **Frunze**, bolševikkijohtaja Mihail Frunzen mukaan. Kaupunki uudelleennimettiin maan itsenäistymisen myötä 1991.

Biškek sijaitsee 800 metrin korkeudessa Alatau-vuoriston reunamailla. Alatau yhtyy Tienšan -vuoristoon, jonka lumiset huiput näkyvät kaupunkiin.

Pistoraide yhdistää Biškekin Turkestanin–Siperian-rataan. Junamatka Moskovaan kestää kolme päivää.

Kaupunki oli aikanaan Silkkitien varrella tärkeä karavaanien taukopaikka.

Vuonna 2002 Yhdysvallat hankki luvan käyttää läheistä Manasin lentoasemaa (25 km Biškekistä luoteeseen) tukikohtanaan lennoilla Afganistaniin ja Irakiin. Seuraavana vuonna Venäjä vahvisti omia joukkojaan läheisessä Kantin lentotukikohdassa noin 20 km Biškekistä.

Ilmasto
-------

Biškekissä on Köppenin ilmastoluokituksen mukaan kuumakesäinen mannerilmasto. Kesäisin on kuumaa ja kuivaa, talvisin on sateista ja kylmää. Vuoden keskilämpötila on noin 10 °C ja keskimääräinen sademäärä 430 millimetriä. Heinäkuu on lämpimin kuukausi. Silloin vuorokauden keskilämpötila on noin 24 °C. Viilein kuukausi on tammikuu, jolloin keskilämpötila on noin –4 °C. Sateisin kuukausi on huhtikuu, jolloin sataa keskimäärin noin 70 millimetriä. Elokuu puolestaan on kuivin kuukausi. Silloin keskimääräinen sadanta on 11 millimetriä.

CommonsCommons
Wikimedia Commonsissa on kuvia tai muita tiedostoja aiheesta **Biškek**.

Lähteet
-------

1. 1 2 3  Tšislennost naselenija Kyrgyzskoi Respubliki na 1 janvarja 2016 goda (xls) (Asukasluku Kirgisian alueilla ja kaupungeissa 1.1.2016 MS-Excel -tiedostomuodossa)  2016. Biškek:  Kirgisian kansallinen tilastokomitea, stat.kg. Viitattu 16.9.2016. (venäjäksi)
2. ↑  2010-2014 Statististšeski ježegodnik Kyrgyzskoi Respubliki (pdf) (Kirgisian alueiden pinta-ala, näiden kaupunkien lukumäärä 1.1.2015 yms. ilmenee s. 11) *ISBN 978-9967-26-604-9*.  2015. Biškek:  Kirgisian kansallinen tilastokomitea, stat.kg. Viitattu 16.9.2016. (kirgiisiksi) (venäjäksi)
3. ↑  US gets deal on Kyrgyz air base  2005. BBC.
4. ↑  Climate Bishkek *climate-data.org*. Climate-Data.org. Viitattu 6.4.2019. (englanniksi)

Kirgisian alueet

* Biškek
* Batkenin alue
* Tšyin alue
* Žalal-Abadin alue
* Narynin alue
* Ošin alue
* Oš
* Talasin alue
* Yssyk-Kölin alue
**Morgan V. Spurlock** (s. 7. marraskuuta 1970 Parkersburg, Länsi-Virginia) on yhdysvaltalainen dokumenttielokuvaohjaaja, televisiotuottaja ja käsikirjoittaja, joka tunnetaan parhaiten dokumenttielokuvastaan *Super Size Me*, jossa hän pyrki esittelemään McDonald's-ruoan terveydellisesti negatiivisia vaikutuksia syömällä ainoastaan McDonald'sin ruokaa kolmesti päivässä kuukauden ajan. Spurlock on myös tositelevisiosarja *30 Days*:n (30 Päivää) tuottaja ja tähti.

Spurlock suoritti tutkinnon Bachelor of Fine Arts (BFA) filmissä New York University:n Tisch School of the Arts:sta vuonna 1993.

Spurlock syntyi Parkersburgissa Länsi-Virginiassa ja asuu nykyisin New Yorkissa.
Ennen *Super Size Me*:n tekoa Spurlock toimi näytelmäkirjailijana. Hän voitti palkintoja näytelmästään *The Phoenix* niin New York International Fringe Festivalissa vuonna 1999 kuin myös Route 66 American Playwriting Competitionissa vuonna 2000. Hän loi myös *I Bet You Will* -ohjelman MTV-musiikkikanavalle.

Lähteet
-------

1. ↑   Morgan Spurlockin elämäkerta IMDb.com-sivustolla]


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola
* Portugali

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Morgan Spurlock
Abraham Chebii (keskellä)
**Abraham Chebii** (s. 23. joulukuuta 1979 Kapsowar, Kenia) on kenialainen kestävyys- ja maastojuoksija.

Chebiin ensimmäiset arvokilpailut olivat 2000 Vilamouran maastojuoksun MM-kisat, joissa hän sijoittui lyhyellä matkalla viidenneksi. 2002 Dublinin maastojuoksun MM-kisoissa hän oli lyhyellä matkalla kahdeskymmenesneljäs ja voitti kauden lopussa IAAF:n GP-finaalissa 3 000 metrin juoksun. Pariisin MM-kisoissa 2003 hän sijoittui viidenneksi 5 000 metrin juoksussa ajalla 12.57,74 ja kauden lopussa IAAF:n yleisurheilufinaalissa kolmanneksi 3 000 metrillä ajalla 7.39,28.

Chebii juoksi Brysselin maastojuoksun MM-kisoissa 2004 lyhyellä matkalla yhdeksänneksitoista ja oli samalla mukana Kenian pronssia joukkuekilpailussa voittaneessa joukkueessa. Ateenan olympialaisissa hän karsiutui 5 000 metrin alkuerissä. IAAF:n yleisurheilufinaalissa hän oli 3 000 metrillä yhdeksäs. Maastojuoksun MM-kisoissa 2005 hän voitti hopeaa lyhyellä matkalla ja oli samalla mukana joukkuekilpailussa hopeaa voittaneessa Kenian joukkueessa.

Ennätykset
----------

* 1 500 metrin juoksu: 3.38,5 (2004)
* Mailin juoksu: 3.55,31 (2000)
* 2 000 metrin juoksu: 5.04,28 (2007)
* 3 000 metrin juoksu: 7.33,42 (2006)
* Kahden mailin juoksu: 8.18,06 (2006)
* 5 000 metrin juoksu: 12.52,99 (2003)
* 5 kilometrin maantiejuoksu: 13.23 (2001)
* 10 000 metrin juoksu: 27.04,20 (2001)
* 10 kilometrin maantiejuoksu: 27.26 (2001)

Lähteet
-------

* Abraham Chebii Kansainvälinen yleisurheiluliitto.  (englanniksi)

### Viitteet

1. ↑  ABRAHAM CHEBII *Athletes*. The International Olympic Committee (IOC). Viitattu 26.12.2020. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Kailaan koulu** on vuoden 2018 alusta kolme aiempaa koulua yhdistämällä luotu uusi Heinolassa toimiva alakoulu (luokka-asteet 1–6). Siihen yhdistettiin entiset Niemelän, Seminaarin ja Tommolan koulut. Koulussa annetaan yleisen perusopetuksen ohella erityisopetusta. Kailaan koulussa annetaan myös valmistavaa opetusta maahanmuuttajalapsille. Syksyllä 2018 koulua kävi runsas 460 oppilasta.

Koulun päätoimipiste on uusi kailas-talon rakennus, jonka lisäksi Tommola-talossa annetaan 1. ja 2. luokka-asteen alkuopetusta (Hiidenhaudantie 2). Aiemman Seminaarin koulun rakennuksesta luovuttiin ennen 2010-luvun puoliväliä sisäilmaongelmien vuoksi. Myös Kailaan koulun viereisessä parakkikouluissa oli koulun opetustiloja. Lisäksi siellä on vuosina 2018 ja 2019 opiskellut hallinnollisesti Lyseonmäen kouluun liitetyjä yläkoulun 7. ja 8-9. luokan pienryhmiä. Parakit purettiin 2023

Koululle ja alueen päiväkodille on rakennettu uusi Kailas-talo, joka valmistui vuonna 2022. Koulun käyttö aloitettiin 2023. Koulun rehtorina toimii Reetta Rautiainen.

Lähteet
-------

1. 1 2 3  Kailaan koulu - Yhteystiedot Heinolan kaupunki, heinola.fi. Viitattu 22.6.2019.
2. 1 2 3  Arkistoitu kopioJyrängön koulu Heinolan kaupunki, heinola.fi.  Arkistoitu 26.9.2020. Viitattu 22.6.2019.
3. ↑  Tommolan koulu Heinolan kaupunki, heinola.fi. Viitattu 22.6.2019.
4. ↑  Seminaarin koulu purkukunnossa - suojelulausuntoa odotellaan  6.9.2016. Itä-Häme, itahame.fi. Viitattu 22.6.2019.
**Jerome Young** (s. 14. elokuuta 1976 Clarendon Parish, Jamaika) on yhdysvaltalainen entinen 400 metrin juoksija.

Jamaikalaissyntyinen Young sai Yhdysvaltain kansalaisuuden vuonna 1995. Hän sijoittui Ateenan MM-kisoissa 1997 400 metrillä viidenneksi ajalla 44,51 ja oli voittamassa samoissa kisoissa MM-kultaa 4 x 400 metrin viestijuoksussa. Seuraavana vuonna hän juoksi GP-finaalissa sekä yleisurheilun maailmancupissa toiseksi. Hän oli mukana voittamassa maailmancupissa pitkää viestiä. Sevillan MM-kisoissa 1999 hän sijoittui 400 metrillä neljänneksi ajalla 44,36. Young kärähti dopingista kesällä 1999, mutta Yhdysvaltain yleisurheiluliiton vetoomuslautakunta antoi hänelle kilpailuluvan seuraavana kesänä. Young juoksi Sydneyn olympialaisissa pitkän viestin alku- ja välierissä. Yhdysvallat voitti loppukilpailussa, jossa Young ei ollut mukana, olympiakultaa, mutta kun doping-käry tuli julkisuuteen, Young menetti olympiakultamitalinsa.

Young oli vuoden 2000 GP-finaalissa neljäs. Seuraavana vuonna hän juoksi Edmontonin MM-kisoissa pitkän viestin alkuerissä. Yhdysvallat voitti loppukilpailussa MM-kultaa. Birminghamin sisäratojen MM-kisoissa 2003 Young oli mukana voittamassa viestikultaa. Myöhemmin samana vuonna hän voitti MM-kultaa Pariisin ulkoratojen MM-kisoissa henkilökohtaisella matkalla. Hän oli mukana viestijoukkueessa, joka juoksi maaliin kilpailun ensimmäisenä, mutta hylättiin myöhemmin joukkuetoveri Calvin Harrisonin kärähdettyä dopingista. Young voitti kauden lopussa IAAF:n yleisurheilufinaalin ajalla 45.04. Hän kärähti seuraavana vuonna EPO:sta ja sai elinikäisen kilpailukiellon.

Myöhemmin Young myönsi käyttäneensä urheilu-uransa aikana muun muassa kasvuhormonia ja EPOa. Yhdysvaltain antidopingtoimikunta hylkäsi kesäkuussa 2008 kaikki Youngin tulokset ja saavutukset vuoden 1999 alusta lähtien. Näin hän menetti muun muassa Pariisin MM-kisojen 400 metrin kultamitalinsa.

Ennätykset
----------

* 200 metrin juoksu: 20,41 (1998)
* 400 metrin juoksu: 44,09 (1998)

Lähteet
-------

1. 1 2 3 4 5  Jerome Young Kansainvälinen yleisurheiluliitto.  (englanniksi)
2. ↑
3. 1 2
4. ↑
5. ↑
6. ↑
7. ↑  Pikajuoksija Young joutuu palauttamaan MM-kultansa  18.6.2008. Helsingin Sanomat. Viitattu 22.12.2008.
8. ↑  Former Track & Field Athlete, Jerome Young, Accepts Additional Sanctions and Return of World Championship Medal  17.5.2008. The United States Anti-Doping Agency (USADA). Viitattu 22.12.2008. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Dejene Birhanu** (12. joulukuuta 1980 – 29. elokuuta 2010) oli etiopialainen kestävyys- ja maastojuoksija.

Vuonna 2000 Birhanu sijoittui toiseksi Afrikan-mestaruuskilpailuissa 10 000 metrin juoksussa ajalla 28.41,11. Vuonna 2002 hän sijoittui Afrikan-mestaruuskilpailuissa 10 000 metrillä viidenneksi ajalla 28.46,21. Seuraavana vuonna hän sijoittui Lausannen maastojuoksun MM-kisoissa pitkällä matkalla kahdenneksikymmenenneksi ja kauden lopussa IAAF:n yleisurheilufinaalissa 5 000 metrin juoksussa kuudenneksi. Brysselin maastojuoksun MM-kisoissa 2004 hän oli lyhyellä matkalla yhdestoista ja samalla mukana Etiopian joukkuemestaruuden voittaneessa joukkueessa. Ateenan olympialaisissa hän oli 5 000 metrillä viides ja IAAF:n yleisurheilufinaalissa samalla matkalla toinen ajalla 13.07,91.

Birhanu sijoittui maastojuoksun MM-kisoissa 2005 lyhyellä matkalla seitsemänneksi ja pitkällä matkalla kuudenneksi. Etiopia voitti molemmilla matkoilla joukkuemestaruuden. Helsingin MM-kisoissa Birhanu oli 5 000 metrillä kahdeksas. Osakan MM-kilpailuissa 2007 Birhanu sijoittui maratonjuoksussa sijalle 31.

Birhanu kuoli elokuussa 2010 29-vuotiaana.

Henkilökohtaiset ennätykset
---------------------------

* 3 000 metrin juoksu: 8.06,56 (2002)
* 5 000 metrin juoksu: 12.54,15 (2004)
* 5 kilometrin maantiejuoksu: 13.41 (2002)
* 10 000 metrin juoksu: 27.12,22 (2005)
* 25 kilometrin maantiejuoksu: 1.15.12 (2006)
* 30 kilometrin maantiejuoksu: 1.30.03 (2006)
* Maraton: 2.08.46 (2006)

Lähteet
-------

* Dejene Birhanu Kansainvälinen yleisurheiluliitto.  (englanniksi)

### Viitteet

1. ↑  DEJENE BERHANU *Athletes*. The International Olympic Committee (IOC). Viitattu 26.12.2020. (englanniksi)
2. ↑  Ethiopian B2B runner dies *The Portland Press Herald*.  31.8.2010. Viitattu 31.8.2010. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Katutaidekuva Christer Pettersonista
**Carl Gustaf Christer Pettersson** (23. huhtikuuta 1947 Solna, Tukholman lääni – 29. syyskuuta 2004 Solna, Tukholman lääni) oli ruotsalainen mies, jota epäiltiin 28. helmikuuta 1986 tapahtuneesta pääministeri Olof Palmen salamurhasta. Käräjäoikeus tuomitsi Petterssonin murhasta elinkautiseen vankeuteen, mutta hovioikeus totesi hänet syyttömäksi vähäisten todisteiden takia ja vapautti hänet. Keskustelu syyllisyydestä jatkuu edelleen.

Pettersson oli aiemmin tuomittu vuonna 1970 hänen puukotettuaan itselleen ennestään tuntemattoman miehen. Pettersson tuomittiin tästä taposta vankeuteen vuonna 1974.

Pettersson kuoli aivoverenvuotoon lyötyään päänsä syyskuussa 2004.

Lähteet
-------

1. ↑  Stambro, Johan: Förhören med Christer Pettersson  28.2.2009. Kriminalkanalen.se.  Arkistoitu 20.8.2010. Viitattu 12.7.2010. (ruotsiksi)
2. ↑  Håård, Lennart & Johansson, Anders: Christer Pettersson kände chauffören *Aftonbladet*.  23.11.2006. Viitattu 12.7.2010. (ruotsiksi)
3. ↑  Lundell, Mattias & Aschberg, Richard & Håård, Lennart: Christer Pettersson avled på onsdagen *Aftonbladet*.  29.9.2004. Viitattu 12.7.2010. (ruotsiksi)

Aiheesta muualla
----------------

* Kuvia tai muita tiedostoja aiheesta **Christer Pettersson** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Ruotsi

 |

 |
Komorien vaakunaKomorien vaakuna
**Komorien vaakuna** on Komorien tunnus. Siinä on perinteinen islamin tunnus vihreä kuunsirppi. Kuunsirpissä on neljä tähteä, jotka symboloivat maan neljää saarta. Sama aihe on myös maan lipussa. Kuun takana on aurinko. Kuvion ympärille on kirjoitettu maan nimi Komorien federatiivinen islamilainen tasavalta ranskaksi (République Fédérale Islamique des Comores) ja arabiaksi (جمهورية القمر الإتحادية الإسلامية). Vaakunaa ympäröi kaksi laakeripuun oksaa ja alla oleva valkoinen kenttä, jossa on ranskankielinen teksti *Unité - Justice - Progrès* eli *Yhtenäisyys - Oikeus - Edistys*.

Afrikan valtioiden vaakunat

* Algeria
* Angola
* Benin
* Botswana
* Burkina Faso
* Burundi
* Djibouti
* Egypti
* Eritrea
* Etelä-Afrikka
* Etelä-Sudan
* Etiopia
* Gabon
* Gambia
* Ghana
* Guinea
* Guinea-Bissau
* Kamerun
* Kap Verde
* Kenia
* Keski-Afrikan tasavalta
* Komorit
* Kongon demokraattinen tasavalta
* Kongon tasavalta
* Lesotho
* Liberia
* Libya
* Madagaskar
* Malawi
* Mali
* Marokko
* Mauritania
* Mauritius
* Mosambik
* Namibia
* Norsunluurannikko
* Niger
* Nigeria
* Päiväntasaajan Guinea
* Ruanda
* Sambia
* São Tomé ja Príncipe
* Senegal
* Seychellit
* Sierra Leone
* Somalia
* Sudan
* Swazimaa
* Tansania
* Togo
* Tšad
* Tunisia
* Uganda
* Zimbabwe


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Ricardo López Felipe**, yleensä vain **Ricardo** (s. 30. joulukuuta 1971 Madrid, Espanja) on espanjalainen jalkapallomaalivahti.

Seurajoukkueura
---------------

Ricardo on Atlético Madridin kasvatti. Hän nousi edustusjoukkueeseen vuonna 1994, mutta ei pelannut siellä kuin yhden sarjaottelun kaudella 1996–1997. Hän ei onnistunut syrjäyttämään silloista Atléticon ykkösmaalivahti José Francisco Molinaa.

Vuonna 1998 hän siirtyi Real Valladolidiin. Ricardo pelasi joukkueessa yhteensä neljä kautta, ja kaudella 2001–2002 hän pelasi kaikki 38 sarjaottelua ollen joukkueen selvä ykkösmaalivahti. Hänet valittiin myös mukaan Espanjan maajoukkueeseen vuoden 2002 MM-kilpailuihin.

30. elokuuta 2002 Ricardo teki kolmivuotisen sopimuksen englantilaisen Manchester Unitedin kanssa. Siirtosumma oli 1,5 miljoonaa puntaa. Hänet hankittiin korvaamaan loukkaantunutta Fabien Barthezia. Ricardon peliaika jäi kaikesta huolimatta vähiin, kun hän pelasi vain neljässä Mestarien liigan ottelussa ja yhdessä Valioliigan ottelussa. Valioliiga debyytissään Manchester United kohtasi Blackburn Roversin, jossa hän onnistui muun muassa torjumaan itseaiheuttamansa rangaistuslaukauksen.

23. elokuuta 2003 hän siirtyi kauden lainasopimuksella Racing Santanderiin. Racingilla oli mahdollisuus tehdä siirrosta pysyvä seuraavana kesänä. Kauden päätteeksi Racing vältti putoamisen alemmalle sarjatasolle, kun se sijoittui 16. Ricardo palasi Manchesteriin, mutta Tim Howardin ja Roy Carrollin toimiessa joukkueen ykkös-ja kakkosmaalivahtina luvassa ei ollut peliaikaa.

Kauden 2004–2005 päätteeksi hänet vapautettiin sopimuksestaan ja hän palasi kotimaahansa. Kesällä Ricardo teki kaksivuotisen sopimuksen Osasunan kanssa. Hän oli heti alusta alkaen joukkueen ykkösmaalivahti ja pelasi vuosien 2005–2009 aikana yli 100 pääsarjaottelua.

Maajoukkueura
-------------

Ricardo on pelannut kaksi maaottelua. Ensiesiintymisensä maajoukkueessa hän teki 14. marraskuuta 2001 ystävyysottelussa Meksikoa vastaan.

Seuraavana kesänä hän pelasi toisen maaottelunsa Ferenc Puskásin kunniaksi järjestetyssä ottelussa Unkaria vastaan. Hän korvasi Iker Casillasin puoliajalla.

Lähteet
-------

1. ↑  Player Profile (Arkistoitu – Internet Archive) 4thegame.com. Viitattu 20.11.2009.
2. ↑  Ricardo to aid Osasuna rearguard UEFA. Viitattu 20.11.2009.

Aiheesta muualla
----------------

* Esittely Osasunan kotisivuilla (Arkistoitu – Internet Archive) (espanjaksi)
* Ricardon tilastot BDFutbol-sivustolla
* Ricardon maajoukkuetilastot (Arkistoitu – Internet Archive) (espanjaksi)

Espanjan joukkue – Jalkapallon MM-kilpailut 2002
1 Casillas |
2 Torres |
3 Juanfran |
4 Helguera |
5 Puyol |
6 Hierro |
7 Raúl |
8 Baraja |
9 Morientes |
10 Tristán |
11 de Pedro |
12 Luque |
13 Ricardo |
14 Albelda |
15 Romero |
16 Mendieta |
17 Valerón |
18 Sergio |
19 Xavi |
20 Nadal |
21 Luis Enrique |
22 Joaquín |
23 Contreras |
Valmentaja Camacho
**The Canadian Institute in Greece** (ransk. *L'Institut Canadien en Grèce*, *CIG-ICG*; kreik. Καναδικό Ινστιτούτο στην Ελλάδα, *Kanadikó Institoúto stin Elláda*, "Kanadan instituutti Kreikassa") on kanadalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.

Instituutti on perustettu vuonna 1976. Se toimii Ilísian kaupunginosassa sijaitsevassa rakennuksessa.

Tutkimusprojekteja ja kaivauksia
--------------------------------

Kanadalaisten kaivauksia Stymfaloksessa.
* Árgilos, Makedonia
* Kamáresin luola, Kreeta
* Karystos ja muu eteläinen Euboia
* Mytilíni, Lesbos
* Sfakián alue, Kreeta
* Stymfalos, Korinthia
* Tanagra, Boiotia

Lähteet
-------

1. ↑  History Canadian Institute in Greece. Viitattu 4.9.2017.

Aiheesta muualla
----------------

* Canadian Institute in Greece - L'Institut Canadien en Grèce. (englanniksi) (ranskaksi)
**Brasilian tiedeakatemia** (port. *Academia Brasileira de Ciências*, lyhennys ABC) on vuonna 1916 perustettu kansallinen tiedeakatemia Rio de Janeirossa Brasiliassa. Aluksi - joulukuuhun 1921 saakka - akatemian nimenä oli Brasilian tiedeseura (port. *Sociedade Brasileira de Ciências*). Tiedeakatemia toimii pyydettäessä Brasialian hallituksen tiedepoliittisena neuvonantajana. ABC pyrkii edistämään Brasilian yhteiskunnan tieteellistä kehitystä ja kehittää Brasilialle keskeisten teknisten aihepiirien opintoja.

Tiedeakatemialla on useita eri jäsenluokkia. Jäsenluokkia (vuoden 2021 jäsenmäärineen) ovat: varsinaiset eli pysyvät jäsenet (Membros titulares, 573 kpl), apujäsenet (nuoret jäsenet, Membros afiliados, 174 kpl), kirjeenvaihtajajäsenet (ulkomaiset jäsenet, Membros correspondentes, 196 kpl), liitännäisjäsenet (Membros associados, 52 kpl), yhteistyöjäsenet (Membros colaboradores, 4 kpl) sekä yhteisöjäsenet (membros institucionales). Jäseniä ovat esimerkiksi Carl Djerassi ja Roberto Augusto DaMatta.

Erillään tiedeakatemiasta, Brasiliassa toimii 20.7.1897 perustettu kulttuuriin ja (portugalin) kieleen keskittynyt Brasilian akatemia (port. *Academia Brasileira de Letras*, ABL), jossa on 40 vakituista ja 20 ulkomaista jäsentä.

Lähteet
-------

1. 1 2 3 4  Brazilian Academy of Sciences (ABC) interacademies.org. Viitattu 25.9.2021. (englanniksi)
2. ↑  Barbara Fraser: How Anti-Science Attitudes Have Impacted the Coronavirus Pandemic in Brazil  27.5.2020. scientificamerican.com. Viitattu 25.9.2021. (englanniksi)
3. ↑  Structure Academia Brasileira de Ciências, abc.org.br. Viitattu 25.9.2021. (englanniksi)
4. 1 2  History Academia Brasileira de Ciências, abc.org.br. Viitattu 25.9.2021. (englanniksi)
5. ↑  Estatuto Academia Brasileira de Ciências, abc.org.br. Viitattu 25.9.2021. (portugaliksi)
6. ↑  Membresia Academia Brasileira de Ciências, abc.org.br. Viitattu 25.9.2021. (portugaliksi)
7. ↑  Quem somos Academia Brasileira de Letras, academia.org.br. Viitattu 25.9.2021. (portugaliksi)

Aiheesta muualla
----------------

* Brasilian tiedeakatemian kotisivut.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Australia
* Kreikka

 |
|  |
| Muut | 
* IdRef

 |

 |
Aleksandr Brjullov. Omakuva vuodelta 1830.
**Aleksandr Pavlovitš Brjullov** (ven. Алекса́ндр Па́влович Брюлло́в, 10. joulukuuta 1798 Pietari – 21. tammikuuta 1877 Pietari) oli venäläinen arkkitehti ja taiteilija. Taidemaalari Karl Brjullov on hänen veljensä.

Aleksandr Brjullov opiskeli Andrei Mihailovin johdolla Pietarin taideakatemiassa vuosina 1810–1821. Vuodesta 1822 lähtien hän opiskeli arkkitehtuuria Italiassa ja vuosina 1826–1830 Ranskassa. Vuodesta 1831 lähtien hän toimi Pietarin taideakatemian professorina ja akateemikkona.

Brjullovin suunnittelemia rakennuksia ovat klassistiset Mihailovski-teatteri ja kaartin joukkojen esikunta (1837–1843) Pietarissa sekä Pulkkalan observatorio (1843–1839). Uusgotiikkaa edustaa Parkalan kirkko (1831) ja romaanista tyyliä Pyhän Pietarin ja Paavalin kirkko Nevski-prospektilla. Arkkitehti osallistui Talvipalatsin sisustamiseen vuoden 1837 tulipalon jälkeen. Hänet tunnetaan myös hienostuneena akvarellimaalarina.

Lähteet
-------

1. ↑  *Bolšaja Sovetskaja Entsiklopedija, tom 4*, s. 70. Moskva: Sovetskaja Entsiklopedija, 1971.
2. ↑  *Sankt-Peterburg. Petrograd. Leningrad: Entsiklopeditšeski spravotšnik*, s. 101. Moskva: Bolšaja Rossijskaja Entsiklopedija, 1992. ISBN 5-85270-037-1.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aleksandr Brjullov**.
* Aleksandr Brjullov Pietari-tietosanakirjassa (venäjäksi)

Aleksandr Brjullovin huvila Pavlovskissa.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie
* EUTA

 |
|  |
| Muut | 
* Europeana
* IdRef

 |

 |
**Sérresin arkeologinen museo** (kreik. Αρχαιολογικό Μουσείο Σερρών, *Archaiologikó Mouseío Serrón*) on arkeologinen museo Sérresin kaupungissa Kreikassa. Se esittelee kaupungista ja sen lähialueelta löydettyä pääosin antiikin aikaista esineistöä.

Museo on perustettu vuonna 1970. Se toimii 1400-luvulla rakennetussa bedestenissä eli osmanivallan aikaisessa eräänlaisessa katetussa kauppiaiden ja käsityöläisten rakennuksessa Sérresin keskustassa. Rakennus on yksi lajissaan harvoja säilyneitä Kreikassa ja suojeltu.

Kokoelmat
---------

Museon kokoelmiin kuuluu esineitä esihistorialliselta ajalta bysanttilaisella ajalle. Löydökset ovat peräisin arkeologisista kohteista eri puolilta Sérresin alueyksikön aluetta, mukaan lukien Promachónaksen myöhäisen neoliittisen kauden asutuksesta ajalta 5200–4500 eaa. sekä antiikin ajan kaupungeista Sirris (nykyinen Sérres), Berge (nykyinen Néos Skopós), Argilos, Terpne ja Trailos (Tragilos). Museossa on myös joitakin löytöjä Amfipoliista, mutta suurin osa sen löydöistä on Amfípolin arkeologisessa museossa. Museon kokoelmiin kuuluu muun muassa veistoksia, hautakiviä, votiivistelejä, piirtokirjoituksia, reliefejä, keramiikkaa, rahoja ja koruja. Bysanttilaiselta ajalta kokoelmiin kuuluu muun muassa marmorisia ikoneita.

* Lekythoksia Argiloksesta, 400-luku eaa.Lekythoksia Argiloksesta, 400-luku eaa.
* Keramiikkaa.Keramiikkaa.
* Makedonialaisen haudan marmoriovi.Makedonialaisen haudan marmoriovi.
* Osa makedonialaisen haudan ruumissängystä.Osa makedonialaisen haudan ruumissängystä.
* Votiivireliefi, 154 jaa.Votiivireliefi, 154 jaa.
* Naista esittävä patsas.Naista esittävä patsas.
* Marmorinen Kristus-ikoni.Marmorinen Kristus-ikoni.

Lähteet
-------

1. 1 2 3  Αρχαιολογικό Μουσείο Σερρών - Serres Archaeological Museum *Ταμείο Αρχαιολογικών Πόρων*.  Arkistoitu 1.7.2016. Viitattu 23.5.2016.
2. ↑  Archaeological Museum of Serres *Greek Travel Pages*. Viitattu 23.5.2016.
3. ↑  Archaeological Museum of Serres *Serres.gr*. Viitattu 23.5.2016.

Aiheesta muualla
----------------

* Kuvia tai muita tiedostoja aiheesta **Sérresin arkeologinen museo** Wikimedia Commonsissa